Amalija
Amalija – kaimas Radviliškio rajono savivaldybėje, 3 km į šiaurę nuo Alksniupių, šalia Amalijos miško ir nusausintos Birutės pelkės. Ties kaimu kertasi keliai  2911  Karašilis–Derveliai–Alksniupiai–Šeduva  ir  3407  Velžiai–Radviloniai–Maldžiūnai . Išlikusi Amalijos dvaro-palivarko sodyba – namas, ūkinis pastatas ir svirnas (statyti iš raudonų keraminių plytų ir tašyto akmens mūro su akmens skaldos užpildu).